**LIETUVOS RESPUBLIKOS SUSISIEKIMO MINISTRO**



**Į S A K Y M A S**

**DĖL LIETUVOS RESPUBLIKOS SUSISIEKIMO MINISTRO 2002 M. GEGUŽĖS 8 D. ĮSAKYMO NR. 3-199 „DĖL VIDAUS VANDENŲ TRANSPORTO SPECIALISTŲ RENGIMO TVARKOS PATVIRTINIMO“ PAKEITIMO**

2006 m. vasario 1 d. Nr. 3-39

Vilnius

1. Pakeičiu Lietuvos Respublikos susisiekimo ministro 2002 m. gegužės 8 d. įsakymą Nr. 3-199 „Dėl Vidaus vandenų transporto specialistų rengimo tvarkos patvirtinimo“ (Žin., 2002, Nr. [62-2528](https://www.e-tar.lt/portal/lt/legalAct/TAR.A633E6BBD30B)):

1.1. Išdėstau antraštę taip:

**„DĖL VIDAUS VANDENŲ TRANSPORTO SPECIALISTŲ RENGIMO TAISYKLIŲ PATVIRTINIMO“.**

1.2. Išdėstau 1.1 punktą taip:

„1.1. Vidaus vandenų transporto specialistų rengimo taisykles;“.

1.3. Išdėstau 2.1 punktą taip:

„2.1. Valstybinei vidaus vandenų laivybos inspekcijai vykdyti vidaus vandenų transporto specialistų kvalifikacijos egzaminus ir išduoti atitinkamus kvalifikacijos dokumentus;“.

1.4. Išdėstau 2.2 punktą taip:

„2.2. Susisiekimo ministerijos Vandens transporto departamentui kontroliuoti mokymo įstaigų, įmonių ir organizacijų, rengiančių vidaus vandenų transporto specialistus, akreditavimo sąlygų ir Šio įsakymo vykdymą.“.

2. Nurodytuoju įsakymu patvirtintą Vidaus vandenų transporto specialistų rengimo tvarką išdėstau nauja redakcija (pridedama).

3. Nurodytuoju įsakymu patvirtintas Vidaus vandenų transporto specialistų rengimo programas išdėstau nauja redakcija (pridedama).

SUSISIEKIMO MINISTRAS PETRAS ČĖSNA

PATVIRTINTA

Lietuvos Respublikos susisiekimo ministro

2002 m. gegužės 8 d. įsakymu Nr. 3-119

(Lietuvos Respublikos susisiekimo ministro

2006 m. vasario 1 d. įsakymo Nr. 3-39

redakcija)

**VIDAUS VANDENŲ TRANSPORTO SPECIALISTŲ RENGIMO TAISYKLĖS**

**I. BENDROSIOS NUOSTATOS**

1.Vidaus vandenų transporto specialistų rengimo taisyklės (toliau – taisyklės) nustato vidaus vandenų transporto specialistų rengimo ir kvalifikacijos tobulinimo tvarką.

2. Vidaus vandenų transporto specialistus gali rengti Lietuvos Respublikoje įregistruotos mokymo įstaigos, įmonės ir organizacijos (toliau – mokymo įstaigos), akredituotos susisiekimo ministro nustatyta tvarka.

**II. BENDRIEJI REIKALAVIMAI VIDAUS VANDENŲ TRANSPORTO SPECIALISTAMS**

3. Vidaus vandenų laivų, žvejybos laivų ir plūduriuojančių įrenginių kapitonai, laivavedžiai:

3.1. Turi išmanyti;

3.1.1.vidaus vandenų transporto priemonių klases ir tipus, jų paskirtį ir naudojimą;

3.1.2. vidaus vandenų laivų, žvejybos laivų, plūduriuojančių įrenginių ir plūduriuojančių priemonių (toliau – laivai), įrenginių, agregatų, sistemų ir prietaisų paskirtį, jų išdėstymą;

3.1.3. laivų techninių apžiūrų vykdymo periodiškumą ir atlikimo tvarką;

3.1.4. saugios laivybos pagrindus, atsakomybės rūšis ir jų taikymą už laivybos, aplinkos apsaugos, darbų saugos, priešgaisrinių taisyklių pažeidimus;

3.1.5. Tarptautines laivų susidūrimų jūroje išvengimo taisykles;

3.1.6. Europos vidaus vandenų laivybos taisykles ir Lietuvos Respublikos vidaus vandenų laivybos taisykles;

3.1.7. laivų avarijų priežastis, rizikos veiksnius, susijusius su hidrometeorologinėmis sąlygomis, paros laiku, kitų eismo dalyviųnepatirtimi;

3.1.8. saugumo veiksnius, susijusius su keleivių ir krovinių vežimu;

3.1.9. dokumentų, kuriuos būtina turėti eksploatuojant laivą, reikalavimus;

3.1.10. veiksmus, įvykus laivo avarijai;

3.1.11. psichofiziologinės būsenos (dėl alkoholio, narkotikų ir medikamentų poveikio, ligos, nuovargio, buitinių ir darbo sąlygų, emocijų) įtaką savo reakcijai ir dėmesiui, plaukiojimo pavojaus supratimui ir optimalių sprendimų priėmimui;

3.1.12. Lietuvos Respublikos įstatymų ir kitų su saugia laivyba susijusių poįstatyminių aktų, tarptautinių konvencijų ir Europos Sąjungos direktyvų reikalavimus.

3.2. Turi mokėti:

3.2.1. patikrinti laivo įgulos komplektavimą ir pasirengimą plaukti;

3.2.2. patikrinti, ar yra laive visos gelbėjimosi priemonės ir įtaisai, priešgaisrinės ir pirmosios medicininės pagalbos suteikimo priemonės, būtini įrankiai;

3.2.3. patikrinti eksploatacinių medžiagų kiekį ir, jei reikia, papildyti iki nustatytų normų;

3.2.4. taisyklingai naudoti ir valdyti laivo mechanizmus ir agregatus, kad jie skleistų mažiau triukšmo, neterštų aplinkos, ekonomiškai naudotų degalus;

3.2.5. parinkti optimalų laivo plaukiojimo režimą, kursą, atsižvelgiant j laivybos kelių ženklus, signalus, kitus laivus, vandens ir oro sąlygas;

3.2.6. įvertinti kitų laivų laivavedžių veiksmus ir laiku išvengti pavojų;

3.2.7. numatyti galimas avarines situacijas, nustatyti laivybospavojus, įvertinti jų rimtumą ir laiku priimti reikiamą sprendimą laivų avarijoms išvengti;

3.2.8. saugiai įlaipinti ir išlaipinti keleivius, pakrauti ir iškrauti krovinius, prišvartuoti laivą prie įvairių tipų krantinių (kranto);

3.2.9. suteikti reikiamą pagalbą į nelaimę pakliuvusiam kitam laivui.

4. Vidaus vandenų laivų, žvejybos laivų ir plūduriuojančių įrenginių mechanikai:

4.1. Turi išmanyti:

4.1.2. laivų jėgainių tipus, jų eksploatavimo savybes;

4.1.3. laivų sistemas, įrengimus, įtaisus ir mechanizmus, jų išdėstymą laive ir eksploatavimo ypatumus;

4.1.4. laivo korpuso eksploatavimo ypatumus, apžiūrų ir dokavimo periodiškumą;

4.1.5. laivo techninių apžiūrų vykdymo periodiškumą ir tvarką;

4.1.6. laivo, jo mechanizmų dokumentus, jų pildymo tvarką;

4.1.7. laivo, jo mechanizmų remonto periodiškumą ir jų atlikimo tvarką;

4.1.8. laive naudojamų degalų, tepalų eksploatavimo savybes;

4.1.9. būtinus įrankius, gelbėjimo, priešgaisrines priemones, jų eksploatavimo tvarką.

4.2. Turi mokėti:

4.2.1. parengti laivo jėgainę, kitus mechanizmus darbui, teisingai pagal instrukcijų reikalavimus juos valdyti ir eksploatuoti;

4.2.2. patikrinti vandens, kuro, tepalų kiekį mechanizmuose ir atsarginėse talpose, esant reikalui, papildyti;

4.2.3. organizuoti jėgainės eigos pamainų darbą, pildyti laivo dokumentaciją;

4.2.4. organizuoti laivo mechanizmų, agregatų ir kitų įtaisų remontą;

4.2.5. parengti reikiamą dokumentaciją laivo dokavimui ir remontui remonto įmonėje;

4.2.6. parinkti laivo jėgainės darbo optimalų režimą, kad ji skleistų mažiau triukšmo, neterštų aplinkos, ekonomiškai naudotų degalus;

4.2.7. naudotis laive esančiais įrankiais, gelbėjimosi, priešgaisrinėmis, saugos darbe priemonėmis, organizuoti teisingą jų eksploatavimą ir remontą.

**III. VIDAUS VANDENŲ TRANSPORTO SPECIALISTŲ RENGIMO TVARKA**

5. Vidaus vandenų transporto specialistai rengiami pagal susisiekimo ministro patvirtintas programas ir šių taisyklių reikalavimus. Mokymo proceso metu vidaus vandenų transporto specialistai gauna žinių ir įgūdžių, reikalingų vidaus vandenų laivui, žvejybos laivui ir plūduriuojančiam įrenginiui valdyti bei kvalifikacijos dokumentams gauti.

6. Asmenys, norintys įgyti teisę eiti tam tikras pareigas vidaus vandenų laive, žvejyboslaive, plūduriuojančiame įrenginyje, kvalifikacijos egzaminus gali laikyti sulaukę nustatyto amžiaus, baigę atitinkamą mokymo įstaigą, išklausę pirmosios medicinos pagalbos suteikimo kursą ir pagal sveikatos būklę tinkantys dirbti vidaus vandenų laive, žvejybos laive, plūduriuojančiame įrenginyje.

7. Kvalifikacijos egzaminus vykdo Valstybinė vidaus vandenų laivybos inspekcija.

8. Vidaus vandenų transporto specialistų mokymo įstaiga savo veiklą vykdo pagal susisiekimo ministro patvirtintas programas ir išduoda šios įstaigos baigimą patvirtinančius pažymėjimus.

9. Vidaus vandenų transporto specialistų mokymo įstaigoje gali mokytis asmenys, ne jaunesni kaip 16 metų amžiaus ir turintys atitinkamą išsilavinimą:

9.1. laivavedžių, mechanikų grupėse – turintys vidurinį išsilavinimą;

9.2. upeivių, motoristų, elektrikų grupėse – turintys pagrindinį išsilavinimą.

10. Vidaus vandenų transporto specialistai privalo nuolat tobulinti savo kvalifikaciją – kas penkeri metai baigti kursus pagal susisiekimo ministro patvirtintą programą, gauti teorinio mokymo ir praktinio laivo valdymo kursų baigimą patvirtinančius dokumentus bei Valstybinėje vidaus vandenų laivybos inspekcijoje išlaikyti kvalifikacijos egzaminą.

11. Mokymo grupės sudaromos iš ne daugiau kaip 30 asmenų. Prieš kursų pradžią po vieną grupės įregistravimo paraiškos (1 priedas\*) ir grupės sąrašo (2 priedas) egzempliorių pateikiama Valstybinei vidaus vandenų laivybos inspekcijai, kuri įregistruoja konkrečią mokymo grupę.

\_\_\_\_\_\_\_\_\_\_\_\_\_\_\_\_

\* Priedai nepateikiami.

12. Pagrindinis dokumentas, reglamentuojantis besimokančiųjų ir mokymo paslaugas teikiančių įmonių santykius, yra mokymo sutartis. Mokymo sutartyje nurodoma: sutarties sudarymo data, vieta ir numeris, mokymo paslaugas teikiančios įmonės pavadinimas, kodas, adresas, sutartį sudariusio asmens vardas, pavardė, besimokančiojo vardas, pavardė, asmens kodas, adresas, mokymo specifika (programa), naudojamos mokymo priemonės, mokymo kaina, apmokėjimo grafikas ir būdas, galimybės nutraukti sutartį bei pinigų grąžinimo terminai. Mokymo sutartis sudaroma prieš mokymo pradžią dviem egzemplioriais, po vieną kiekvienai Šaliai.

13. Per dieną leidžiama rengti ne daugiau kaip 4 teorijos ir 2 praktikos (laive ar specialiai įrengtame kabinete) pamokas.

14. Mokymo apskaita tvarkoma valstybine kalba.

15. Besimokančiųjų žinos ir įgūdžiai vertinami periodiškai naudojant 10 balų vertinimo sistemą.

16. Mokymo grupių vadovai tvarko mokymo žurnalus (3 priedas). Žurnalo lapai sunumeruojami, susiuvami ir lapų skaičius patvirtinamas mokymo įstaigos vadovo parašu ir antspaudu.

17. Besimokantiesiems, turintiems galutinius teorinio mokymo ir praktinio laivo valdymo įvertinimus ir išlaikiusiems nustatytą egzaminą, išduodami kursų baigimo pažymėjimai (4 priedas).

18. Visi organizacinės, tvarkomosios, ūkinės veiklos, raštvedybos, personalo, mokymo apskaitos, saugos darbe ir kiti dokumentai tvarkomi vadovaujantis Lietuvos Respublikos archyvo įstatymu, Lietuvos Respublikos Vyriausybės nutarimais, kitais teisės aktais bei raštvedybos taisyklėmis.

**IV. REIKALAVIMAI VIDAUS VANDENŲ TRANSPORTO SPECIALISTŲ MOKYMO ĮSTAIGAI**

19. Mokymo įstaiga turi atitikti šiuos reikalavimus:

19.1. turėti nuolatinę buveinę, kurioje turi būti nors viena telefono linija;

19.2. turėti atitinkamai įrengtą mokymo klasę (kabinetą);

19.3. turėti plaukiojimo mokymo priemones pagal tą specialybę, kuriai rengiami vidaus vandenų transporto specialistai;

19.4. mokymo klasėje (kabinete) matomoje vietoje turi būti iškabintos mokymo programos, reikalavimai vidaus vandenų transporto specialistams, taip pat informacija apie mokymo paslaugų kainas ir įstaigos darbo laiką;

19.5. turėti vidaus vandenų transporto specialistų mokytojų (instruktorių), kurie privalo turėti vidaus vandenų transporto specialisto laipsnį ar kvalifikaciją, ne žemesnius negu rengiami vidaus vandenų transporto specialistai, ir ne mažesnį kaip trejų metų darbo stažą vidaus vandenų laivuose, žvejybos laivuose ar plūduriuojančiuose įrenginiuose.

**V.BAIGIAMOSIOS NUOSTATOS**

20. Už vidaus vandenų transporto specialistų mokymo kokybę atsako juos rengianti mokymo įstaiga, mokytojai (instruktoriai), teikiantys praktines mokymo paslaugas.

21. Gautus teorinio mokymo ir praktinio laivo valdymo kursų baigimo pažymėjimus besimokantieji pateikia Valstybinei vidaus vandenų laivybos inspekcijai.

22. Valstybinė vidaus vandenų laivybos inspekcija, vadovaudamasi pateiktais teorinio mokymo ir praktinio laivo valdymo kursų baigimo pažymėjimais, kursų baigimo egzaminų protokolais bei žinių patikrinimo kvalifikacijos komisijos protokolu, išduoda atitinkamą vidaus vandenų transporto specialisto laipsnio diplomą arba kvalifikacijos liudijimą pagal Lietuvos Respublikos vidaus vandenų transporto specialistų laipsnių diplomų ir kvalifikacijos liudijimų išdavimo taisyklių reikalavimus.

23. Šių taisyklių reikalavimų vykdymą kontroliuoja Valstybinė vidaus vandenų laivybos inspekcija.

\_\_\_\_\_\_\_\_\_\_\_\_\_\_

PATVIRTINTA

Lietuvos Respublikos susisiekimo ministro

2002 m. gegužės 8 d. įsakymu Nr. 3-119

(Lietuvos Respublikos susisiekimo ministro

2006 m. vasario. 1 d. įsakymo Nr. 3-39

redakcija)

**VIDAUS VANDENŲ TRANSPORTO SPECIALISTŲ RENGIMO**

**PROGRAMOS**

**I. VIDAUS VANDENŲ LAIVŲ, ŽVEJYBOS LAIVŲ IR PLŪDURIUOJANČIŲ ĮRENGINIŲ KAPITONŲ, LAIVAVEDŽIŲ**

|  |  |  |  |  |
| --- | --- | --- | --- | --- |
| Eil. Nr. | **Temos pavadinimas** | **Skirta valandų** | | |
| Iš viso | Teorijai | Praktikai |
| 1. | Laivo teorija, konstrukcijos elementai, švartavimosi įranga, denio įrenginiai ir jų konstrukcijų elementai. Manevriniai laivo elementai, laivo stovumas ir plūdrumas | 10 | 8 | 2 |
| 2. | Upių ir jūrų bendroji locija. Jūrlapių ir locmaninių žemėlapių skaitymas. Tarptautinių, ir Lietuvos Respublikos vidaus vandenų kelių farvaterių žymėjimo tvarka, ženklų, plūdurų sistemos | 14 | 12 | 2 |
| 3. | Europos ir Lietuvos Respublikos laivų žiburiai, dienos signalai ir jų panaudojimas. Nacionalinės laivų priklausomybės vizualiniai atpažinimo ženklai, vėliavos | 10 | 8 | 2 |
| 4. | Tarptautinės taisyklės laivų susidūrimui jūroje išvengti. COLREGS-72. Klaipėdos valstybinio jūrų uosto laivybos taisyklės | 10 | S | 2 |
| 5. | Navigacija. Laivo kurso ir laivo vietos nustatymas. Laivo valdymas ir manevravimas. Europos ir Lietuvos Respublikos vidaus vandenų laivybos taisyklės. Laivo inkaravimas, švartavimas | 15 | 13 | 2 |
| 6. | Minimalūs techniniai reikalavimai Lietuvos Respublikos vidaus vandenų laivams, techninio eksploatavimo taisyklės | 4 | 4 |  |
| 7. | UTB radijo ryšio naudojimo taisykles ir reikalavimai tarptautiniuose ir Lietuvos Respublikos vidaus vandenų keliuose, Klaipėdos jūrų uoste | 4 | 3 | 1 |
| 8. | Europos ir Lietuvos Respublikos vidaus vandenų draudžiamieji, nurodomieji, informaciniai laivybos ženklai | 10 | 10 |  |
| 9. | Laivų garsiniai signalai ir jų naudojimas | 4 | 4 |  |
| 10. | Gelbėjimo ir priešgaisrines priemonės laivuose, gelbėjimo ir priešgaisriniai reikalavimai | 10 | 10 |  |
| 11. | Lietuvos Respublikos administracinių teisės pažeidimų kodeksas | 5 | 5 |  |
| 12. | Lietuvos Respublikos vidaus vandenų transporto kodeksas. Tarnybos Lietuvos Respublikos vidaus vandenų laivuose statutas | 6 | 6 |  |
| 13. | Hidrometeorologija, hidrometeorologiniai žemėlapiai (orlapiai) | 8 | 8 |  |
| 14. | Tarptautinių ir Lietuvos Respublikos vidaus vandenų, Klaipėdos jūrų uosto aplinkos apsaugos reikalavimai | 5 | 5 |  |
| 15. | Vidaus vandenų laivų avarijų tyrimo taisyklės | 5 | 5 |  |
|  | Konsultacijos | 4 |  |  |
|  | Egzaminas | 8 |  |  |
|  | **IŠ VISO:** | 132 | 109 | 11 |

**II. VIDAUS VANDENŲ LAIVŲ, ŽVEJYBOS LAIVŲ, PLŪDURIUOJANČIŲ ĮRENGINIŲ MECHANIKŲ**

|  |  |  |  |  |
| --- | --- | --- | --- | --- |
| Eil. Nr. | **Temos pavadinimas** | **Skirta valandų** | | |
| Iš viso | Teorijai | Praktikai |
| 1. | Laivo teorija, laivo konstrukcija, manevriniai elementai, stovumas, plūdrumas | 6 | 4 | 2 |
| 2. | Laivų pagrindiniai varikliai, jų eksploatavimas, priežiūra ir remontas. Laivų pagalbiniai varikliai, jų eksploatavimas, priežiūra ir remontas. Laivuose naudojamo kuro ir tepalo rūšys, jų naudojimo ir atsargų papildymo tvarka | 6. | 4 | 2 |
| 3. | Laivų pagalbiniai mechanizmai, sistemos, jų eksploatavimas, priežiūra ir remontas | 34 | 24 | 10 |
| 4. | Minimalūs techniniai reikalavimai Lietuvos Respublikos vidaus vandenų laivams, techninio eksploatavimo taisyklės | 4 | 4 |  |
| 5. | Laivo elektros tinklai, įrengimai, šaltiniai, jų eksploatavimas, priežiūra ir remontas | 8 | 6 | 2 |
| 6. | Priešgaisrinė įranga, aprūpinimas ir reikalavimai | 8 | 6 | 2 |
| 7. | Tarnybos Lietuvos Respublikos vidaus vandenų laivuose statutas. Laivo jėgainės dokumentacija, jos pildymo ir saugojimo tvarka | 4 | 4 |  |
| 8. | Darbų sauga laivuose | 4 | 4 |  |
| 9. | Tarptautiniai, Lietuvos Respublikos ir Klaipėdos jūrų uosto aplinkos apsaugos reikalavimai | 4 | 4 |  |
| 10. | Pirmosios pagalbos suteikimas, gelbėjimo priemonės | 4 | 2 | 2 |
| 11. | Lietuvos Respublikos administracinių teisės pažeidimų kodeksas | 4 | 4 |  |
| 12. | Lietuvos Respublikos vidaus vandenų transporto kodeksas | 4 | 4 |  |
| 13. | Hidrometeorologija | 2 | 2 |  |
| 14. | Pagrindinių ir pagalbinių laivų variklių reguliavimo pagrindai | 6 | 4 | 2 |
| 15. | Vidaus vandenų laivų avarijų tyrimo taisyklės | 4 | 4 |  |
|  | Konsultacijos | 4 |  |  |
|  | Egzaminas | 6 |  |  |
|  | **IŠ VISO:** | 112 | 80 | 22 |

**III. VIDAUS VANDENŲ LAIVŲ, ŽVEJYBOS LAIVŲ, PLŪDURIUOJANČIŲ ĮRENGINIŲ UPEIVIŲ**

|  |  |  |  |  |
| --- | --- | --- | --- | --- |
| Eil. Nr. | **Temos pavadinimas** | **Skirta valandų** | | |
| Iš viso | Teorijai | Praktikai |
| 1. | Laivo teorija ir korpuso elementai | 20 | 14 | 6 |
| 2. | Bendroji locija. Tarptautinių ir Lietuvos Respublikos vidaus vandenų kelių farvaterių žymėjimo tvarka, ženklų, plūdurų sistemos | 8 | 6 | 2 |
| 3. | Europos ir Lietuvos Respublikos laivų žiburiai, dienos signalai, jų panaudojimas. Nacionalinės laivų priklausomybės vizualiniai atpažinimo ženklai, vėliavos | 10 | 8 | 2 |
| 4. | Laivo valdymo pagrindai ir laivo garsiniai signalai | 4 | 4 |  |
| 5. | Europos ir Lietuvos Respublikos vidaus vandenų draudžiamieji, nurodomieji, informaciniai laivybos ženklai | 6 | 4 | 2 |
| 6. | Laivų takelažas, rangautas, denio įranga, krovos įranga ir jos panaudojimas | 6 | 6 |  |
| 7. | Tarptautinių, Lietuvos Respublikos vidaus vandenų ir Klaipėdos jūrų uosto aplinkos apsaugos reikalavimai | 2 | 2 |  |
| 8. | Priešgaisrinės priemonės laivuose, aprūpinimas, priemonių panaudojimas ir reikalavimai | 4 | 2 | 2 |
| 9. | Darbų sauga laivuose | 4 | 2 | 2 |
| 10. | Tarnybos Lietuvos Respublikos vidaus vandenų laivuose statutas | 2 | 2 |  |
| 11. | Lietuvos Respublikos administracinių teisės pažeidimų kodeksas | 2 | 2 |  |
| 12. | Lietuvos Respublikos vidaus vandenų transporto kodeksas | 2 | 2 |  |
| 13. | Hidrometeorologija | 1 | 1 |  |
| 14. | Gelbėjimo priemonės laivuose, aprūpinimas, jų panaudojimas ir reikalavimai | 8 | 6 | 2 |
| 15. | Vidaus vandenų laivų avarijų ir avarinių atvejų klasifikavimas | 1 | 1 |  |
|  | Konsultacijos | 4 |  |  |
|  | Egzaminas | 6 |  |  |
|  | **IŠ VISO:** | 90 | 62 | 18 |

**IV. VIDAUS VANDENŲ LAIVŲ, ŽVEJYBOS LAIVŲ, PLŪDURIUOJANČIŲ ĮRENGINIŲ MOTORISTŲ**

|  |  |  |  |  |
| --- | --- | --- | --- | --- |
| Eil. Nr. | **Temos pavadinimas** | **Skirta valandų** | | |
| Iš viso | Teorijai | Praktikai |
| 1. | Laivo korpuso rinkinio elementai, denio įrenginiai | 8 | 8 |  |
| 2. | Laivų variklių konstrukcija ir jų darbo principas | 10 | 6 | 4 |
| 3. | Laivų pagrindinių variklių eksploatacijos pagrindai | 10 | 8 | 2 |
| 4. | Laivų pagalbinių variklių eksploatacijos pagrindai | 10 | 8 | 2 |
| 5. | Laivų pagalbiniai mechanizmai ir jų eksploatacija | 9 | *7* | 2 |
| 6. | Laivų sistemos, mechanizmai ir jų eksploatacija | 7 | *5* | 2 |
| 7. | Priešgaisrinis aprūpinimas, įranga ir reikalavimai | 4 | 4 |  |
| 8. | Tarnybos Lietuvos Respublikos vidaus vandenų laivuose statutas | 2 | 2 |  |
| 9. | Darbų sauga laivuose | 4 | 4 |  |
| 10. | Gelbėjimo priemonės, pirmosios pagalbos suteikimas | 8 | 6 | 2 |
| 11. | Lietuvos Respublikos administracinių teisės pažeidimų kodeksas | 2 | 2 |  |
| 12. | Lietuvos Respublikos vidaus vandenų transporto kodeksas | 2 | 2 |  |
| 13. | Hidrometeorologija | 1 | 1 |  |
| 14. | Tarptautinių, Lietuvos Respublikos vidaus vandenų ir Klaipėdos jūrų uosto aplinkos apsaugos reikalavimai | 2 | 2 |  |
| 15. | Vidaus vandenų laivų avarijų ir avarinių atvejų klasifikavimas | 1 | 1 |  |
|  | Konsultacijos | 4 |  |  |
|  | Egzaminas | 6 |  |  |
|  | **IŠ VISO:** | 90 | 66 | 14 |

**V. VIDAUS VANDENŲ LAIVŲ, ŽVEJYBOS LAIVŲ, PLŪDURIUOJANČIŲ ĮRENGINIŲ ELEKTROMECHANIKŲ, ELEKTRIKŲ**

|  |  |  |  |  |
| --- | --- | --- | --- | --- |
| Eil. Nr. | **Temos pavadinimas** | **Skirta valandų** | | |
| Iš viso | Teorijai | Praktikai |
| 1. | Laivo teorija, korpuso elementai, mechanizmai | 8 | 6 | 2 |
| 2. | Laivų elektros generatorių, variklių eksploatacija, jų priežiūra ir remontas | 10 | 8 | 2 |
| 3. | Laivų elektros įrengimų eksploatacija, jų priežiūra ir remontas | 10 | 8 | 2 |
| 4. | Laivų elektros tinklų eksploatacija | 10 | 8 | 2 |
| 5. | Reikalavimai laivų elektros tinklams | 7 | 7 |  |
| 6. | Reikalavimai laivų elektros įrangai | 7 | 7 |  |
| 7. | Priešgaisrinis aprūpinimas, sistemos, reikalavimai | 8 | 8 |  |
| 8. | Tarnybos Lietuvos Respublikos vidaus vandenų laivuose statutas | 2 | 2 |  |
| 9. | Darbų sauga laivuose | 4 | 4 |  |
| 10. | Tarptautinių, Lietuvos Respublikos vidaus vandenų ir Klaipėdos jūrų uosto aplinkos apsaugos reikalavimai | 2 | 2 |  |
| 11. | Lietuvos Respublikos administracinių teisės pažeidimų kodeksas | 2 | 2 |  |
| 12. | Lietuvos Respublikos vidaus vandenų transporto kodeksas | 2 | 2 |  |
| 13. | Hidrometeorologija | 1 | 1 |  |
| 14. | Gelbėjimo priemonės, jų panaudojimas, pirmosios pagalbos suteikimas | 6 | 4 | *2* |
| 15. | Vidaus vandenų laivų avarijų ir avarinių atvejų klasifikavimas | 1 | 1 |  |
|  | Konsultacijos | 4 |  |  |
|  | Egzaminas | 6 |  |  |
|  | **IŠ VISO:** | 90 | 70 | 10 |

**VIDAUS VANDENŲ TRANSPORTO SPECIALISTŲ KVALIFIKACIJOS TOBULINIMO PROGRAMOS**

**I. VIDAUS VANDENŲ LAIVŲ, ŽVEJYBOS LAIVŲ IR PLŪDURIUOJANČIŲ ĮRENGINIU KAPITONŲ, LAIVAVEDŽIŲ**

|  |  |  |  |  |
| --- | --- | --- | --- | --- |
| Eil. Nr. | **Temos pavadinimas** | **Skirta valandų** | | |
| Iš viso | Teorijai | Praktikai |
| 1. | Laivo teorija, konstrukcijos elementai, švartavimosi įranga, denio įrenginiai ir jų konstrukcijų elementai. Manevriniai laivo elementai, laivo stovumas ir plūdrumas | 3 | 3 |  |
| 2. | Upių ir jūrų bendroji locija. Jūrlapių ir locmaninių žemėlapių skaitymas. Tarptautinių ir Lietuvos Respublikos vidaus vandenų kelių farvaterių žymėjimo tvarka, ženklų, plūdurų sistemos | 3 | 3 |  |
| 3. | Europos ir Lietuvos Respublikos laivų žiburiai, dienos signalai ir jų panaudojimas. Nacionalinės laivų priklausomybės vizualiniai atpažinimo ženklai, vėliavos | 3 | 3 |  |
| 4. | Tarptautinės taisyklės laivų susidūrimui juroje išvengti. COLREGS-72. Klaipėdos valstybinio jūrų uosto laivybos taisyklės | 3 | 3 |  |
| 5. | Navigacija. Laivo kurso ir laivo vietos nustatymas. Laivo valdymas ir manevravimas. Europos ir Lietuvos Respublikos vidaus vandenų laivybos taisyklės. Laivo inkaravimas, Švartavimas | 3 | 3 |  |
| 6. | Minimalūs techniniai reikalavimai Lietuvos Respublikos vidaus vandenų laivams, techninio eksploatavimo taisyklės | 2 | 2 |  |
| 7. | UTB radijo ryšio naudojimo taisyklės ir reikalavimai tarptautiniuose ir Lietuvos Respublikos vidaus vandenų keliuose, Klaipėdos jūrų uoste | 2 | 2 |  |
| 8. | Europos ir Lietuvos Respublikos vidaus vandenų draudžiamieji, nurodomieji, informaciniai laivybos ženklai | 2 | 2 |  |
| 9. | Laivų garsiniai signalai ir jų naudojimas | 3 | 3 |  |
| 10. | Gelbėjimo ir priešgaisrinės priemonės laivuose, gelbėjimo ir priešgaisriniai reikalavimai | 4 | 4 |  |
| 11. | Lietuvos Respublikos administracinių teisės pažeidimų kodeksas | 2 | 2 |  |
| 12. | Lietuvos Respublikos vidaus vandenų transporto kodeksas. Tarnybos Lietuvos Respublikos vidaus vandenų laivuose statutas | 2 | 2 |  |
| 13. | Hidrometeorologija, hidrometeorologiniai Žemėlapiai (orlapiai) | 1 | 1 |  |
| 14. | Tarptautinių ir Lietuvos Respublikos vidaus vandenų, Klaipėdos jūrų uosto aplinkos apsaugos reikalavimai | 2 | 2 |  |
| 15. | Vidaus vandenų laivų avarijų tyrimo taisyklės | 1 | 1 |  |
|  | Konsultacijos | 2 |  |  |
|  | Egzaminas | 4 |  |  |
|  | **IŠ VISO:** | 42 | 36 |  |

**II. VIDAUS VANDENŲ LAIVŲ, ŽVEJYBOS LAIVŲ, PLŪDURIUOJANČIŲ ĮRENGINIŲ MECHANIKŲ**

|  |  |  |  |  |
| --- | --- | --- | --- | --- |
| Eil. Nr. | **Temos pavadinimas** | **Skirta valandų** | | |
| Iš viso | Teorijai | Praktikai |
| 1. | Laivo teorija, laivo konstrukcija, manevriniai elementai, stovumas. plūdrumas | 2 | 2 |  |
| 2. | Laivų pagrindiniai varikliai, jų eksploatavimas, priežiūra ir remontas. Laivų pagalbiniai varikliai, jų eksploatavimas, priežiūra ir remontas. Laivuose naudojamo kuro ir tepalo rūšys, jų naudojimo ir atsargų papildymo tvarka | 3 | 3 |  |
| 3. | Laivų pagalbiniai mechanizmai, sistemos, jų eksploatavimas, priežiūra ir remontas | 2 | 2 |  |
| 4. | Minimalūs techniniai reikalavimai Lietuvos Respublikos vidaus vandenų laivams, techninio eksploatavimo taisyklės | 2 | 2 |  |
| 5. | Laivo elektros tinklai, įrengimai, Šaltiniai, jų eksploatavimas, priežiūra ir remontas | 4 | 4 |  |
| 6. | Priešgaisrinė įranga, aprūpinimas ir reikalavimai | 4 | 4 |  |
| 7. | Tarnybos Lietuvos Respublikos vidaus vandenų laivuose statutas. Laivo jėgainės dokumentacija, jos pildymo ir saugojimo tvarka | 2 | 2 |  |
| 8. | Darbų sauga laivuose | 3 | 3 |  |
| 9. | Tarptautiniai, Lietuvos Respublikos ir Klaipėdos jūrų uosto aplinkos apsaugos reikalavimai | 2 | 2 |  |
| 10. | Pirmosios pagalbos suteikimas, gelbėjimo priemonės | 3 | 3 |  |
| 11. | Lietuvos Respublikos administracinių teisės pažeidimų kodeksas | 2 | 2 |  |
| 12. | Lietuvos Respublikos vidaus vandenų transporto kodeksas | 1 | 1 |  |
| 13. | Hidrometeorologija | 1 | 1 |  |
| 14. | Pagrindinių ir pagalbinių laivų variklių reguliavimo pagrindai | 4 | 4 |  |
| 15. | Vidaus vandenų laivų avarijų tyrimo taisyklės | 1 | 1 |  |
|  | Konsultacijos | 2 |  |  |
|  | Egzaminas | 4 |  |  |
|  | **IŠ VISO:** | 42 | 36 |  |

**III. VIDAUS VANDENŲ LAIVŲ, ŽVEJYBOS LAIVŲ, PLŪDURIUOJANČIŲ ĮRENGINIŲ UPEIVIŲ**

|  |  |  |  |  |
| --- | --- | --- | --- | --- |
| Eil. Nr. | **Temos pavadinimas** | **Skirta valandų** | | |
| Iš viso | Teorijai | Praktikai |
| 1. | Laivo teorija ir korpuso elementai | 4 | 4 |  |
| 2. | Bendroji locija. Tarptautinių ir Lietuvos Respublikos vidaus vandenų kelių farvaterių žymėjimo tvarka, ženklų, plūdurų sistemos | 4 | 4 |  |
| 3. | Europos ir Lietuvos Respublikos laivų žiburiai, dienos signalai, jų panaudojimas. Nacionalinės laivų priklausomybės vizualiniai atpažinimo ženklai, vėliavos | 3 | 3 |  |
| 4. | Laivo valdymo pagrindai ir laivo garsiniai signalai | 3 | 3 |  |
| 5. | Europos ir Lietuvos Respublikos vidaus vandenų draudžiamieji, nurodomieji, informaciniai laivybos ženklai | 3 | 3 |  |
| 6. | Laivų takelažas, rangautas, denio įranga, krovos įranga ir jos panaudojimas | 2 | 2 |  |
| 7. | Tarptautinių, Lietuvos Respublikos vidaus vandenų ir Klaipėdos jūrų uosto aplinkos apsaugos reikalavimai | 2 | 2 |  |
| 8. | Priešgaisrinės priemonės laivuose, aprūpinimas, priemonių panaudojimas ir reikalavimai | 2 | 2 |  |
| 9. | Darbų sauga laivuose | 2 | 2 |  |
| 10. | Tarnybos Lietuvos Respublikos vidaus vandenų laivuose statutas | 2 | 2 |  |
| 11. | Lietuvos Respublikos administracinių teisės pažeidimų kodeksas | 2 | 2 |  |
| 12. | Lietuvos Respublikos vidaus vandenų transporto kodeksas | 2 | 2 |  |
| 13. | Hidrometeorologija | 1 | 1 |  |
| 14. | Gelbėjimo priemonės laivuose, aprūpinimas, jų panaudojimas ir reikalavimai | 3 | 3 |  |
| 15. | Vidaus vandenų laivų avarijų ir avarinių atvejų klasifikavimas | 1 | 1 |  |
|  | Konsultacijos | 2 |  |  |
|  | Egzaminas | 4 |  |  |
|  | **IŠ VISO:** | 42 | 36 |  |

**IV. VIDAUS VANDENŲ LAIVŲ, ŽVEJYBOS LAIVŲ, PLŪDURIUOJANČIŲ ĮRENGINIŲ MOTORISTŲ**

|  |  |  |  |  |
| --- | --- | --- | --- | --- |
| Eil. Nr. | **Temos pavadinimas** | **Skirta valandų** | | |
| Iš viso | Teorijai | Praktikai |
| 1. | Laivo korpuso rinkinio elementai, denio įrenginiai | 3 | 3 |  |
| 2. | Laivų variklių konstrukcija ir jų darbo principas | 3 | 3 |  |
| 3. | Laivų pagrindinių variklių eksploatacijos pagrindai | 4 | 4 |  |
| 4. | Laivų pagalbinių variklių eksploatacijos pagrindai | 4 | 4 |  |
| 5. | Laivų pagalbiniai mechanizmai ir jų eksploatacija | 4 | 4 |  |
| 6. | Laivų sistemos, mechanizmai ir jų eksploatacija | 4 | 4 |  |
| 7. | Priešgaisrinis aprūpinimas, įranga ir reikalavimai | 4 | 4 |  |
| 8. | Tarnybos Lietuvos Respublikos vidaus vandenų laivuose statutas | 1 | 1 |  |
| 9. | Darbų sauga laivuose | 2 | 2 |  |
| 10. | Gelbėjimo priemonės, pirmosios pagalbos suteikimas | 2 | 2 |  |
| 11. | Lietuvos Respublikos administracinių teisės pažeidimų kodeksas | 1 | 1 |  |
| 12. | Lietuvos Respublikos vidaus vandenų transporto kodeksas | 1 | 1 |  |
| 13. | Hidrometeorologija | 1 | 1 |  |
| 14. | Tarptautinių, Lietuvos Respublikos vidaus vandenų ir Klaipėdos jūrų uosto aplinkos apsaugos reikalavimai | 1 | 1 |  |
| 15. | Vidaus vandenų laivų avarijų ir avarinių atvejų klasifikavimas | 1 | 1 |  |
|  | Konsultacijos | 2 |  |  |
|  | Egzaminas | 4 |  |  |
|  | **IŠ VISO:** | 42 | 36 |  |

**V. VIDAUS VANDENŲ LAIVŲ, ŽVEJYBOS LAIVŲ, PLŪDURIUOJANČIŲ ĮRENGINIŲ ELEKTROMECHANIKŲ, ELEKTRIKŲ**

|  |  |  |  |  |
| --- | --- | --- | --- | --- |
| Eil. Nr. | **Temos pavadinimas** | **Skirta valandų** | | |
| Iš viso | Teorijai | Praktikai |
| 1. | Laivo teorija, korpuso elementai, mechanizmai | 3 | 3 |  |
| 2. | Laivų elektros generatorių, variklių eksploatacija, jų priežiūra ir remontas | 4 | 4 |  |
| 3. | Laivų elektros įrengimų eksploatacija, jų priežiūra ir remontas | 4 | 4 |  |
| 4. | Laivų elektros tinklų eksploatacija | 4 | 4 |  |
| 5. | Reikalavimai laivų elektros tinklams | 4 | 4 |  |
| 6. | Reikalavimai laivų elektros įrangai | 4 | 4 |  |
| 7. | Priešgaisrinis aprūpinimas, sistemos, reikalavimai | 4 | 4 |  |
| 8. | Tarnybos Lietuvos Respublikos vidaus vandenų laivuose statutas | 1 | 1 |  |
| 9. | Darbų sauga laivuose | 2 | 2 |  |
| 10. | Tarptautinių, Lietuvos Respublikos vidaus vandenų ir Klaipėdos jūrų uosto aplinkos apsaugos reikalavimai | 1 | 1 |  |
| 11. | Lietuvos Respublikos administracinių teisės pažeidimų kodeksas | 1 | 1 |  |
| 12. | Lietuvos Respublikos vidaus vandenų transporto kodeksas | 1 | 1 |  |
| 13. | Hidrometeorologija | 1 | 1 |  |
| 14. | Gelbėjimo priemonės, jų panaudojimas, pirmosios pagalbos suteikimas | 1 | 1 |  |
| 15. | Vidaus vandenų laivų avarijų ir avarinių atvejų klasifikavimas | 1 | 1 |  |
|  | Konsultacijos | 2 |  |  |
|  | Egzaminas | 4 |  |  |
|  | **IŠ VISO:** | 42 | 36 |  |

\_\_\_\_\_\_\_\_\_\_\_\_\_\_